Ամերիկյան Forbes ամսագրի հրապարակած «ԱՄՆ-ի ամենադժբախտ քաղաքների» ցուցակը զարմանալիորեն գլխավորում է Մայամին: Փաստորեն բնության գողտրիկ այս անկյունը միայն առաջին հայացքից է դրախտային թվում: Ավանդաբար հեքիաթային ծովափնյա հանգստավայր համարվող այս բնակավայրում կյանքը բոլորովին էլ հեքիաթ չէ: Այստեղ կատարյալ ճգնաժամ է, իսկ հանցավորության մակարդակն ամենաբարձրն է ԱՄՆ-ում: Բնակչության սոցիալական վիճակը, մեղմ ասած հուսադրող չէ, իսկ ունևորների և չունևորների միջև անդունդն օրեցօր խորանում է: